**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 304**

(protokols Nr. 10, 7. p.)

**Par projekta iesniegumu "Nešķirotu sadzīves atkritumu šķirošanas līniju atjaunošana un modernizācija sadzīves atkritumu poligonā “Dziļā vāda”" iesniegšanai 2.2.2.1. pasākuma “Atkritumu šķirošana, pārstrāde un reģenerācija” trešās atlases kārtas ietvaros**

Madonas novada pašvaldībā 20.05.2025. saņemta SIA “Vidusdaugavas SPAAO” vēstule Nr. 1-6/40/1-6, kurā izteikts lūgums sniegt piekrišanu par SIA “Vidusdaugavas SPAAO” piedalīšanos projektā. SIA “Vidusdaugavas SPAAO” projekta iesniegumu jāiesniedz līdz 2025. gada 11. augusta plkst. 23.59 (ieskaitot) Kohēzijas politikas fondu vadības informācijas sistēmā (Projektu portāls).

SIA “Vidusdaugavas SPAAO” 09.05.2025. saņēma Centrālās finanšu un līgumu aģentūras (turpmāk – CFLA) vēstuli Nr. 39-2-10/2384, kurā CFLA saskaņā ar Ministru kabineta 17.12.2024. noteikumu Nr.892 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.1. pasākuma “Atkritumu šķirošana, pārstrāde un reģenerācija” projektu iesniegumu otrās un trešās atlases kārtas īstenošanas noteikumi” (turpmāk – MK noteikumi Nr. 892) 10. punktu uzaicināja SIA “Vidusdaugavas SPAAO” sagatavot un iesniegt projekta iesniegumu, pamatojoties uz MK noteikumu Nr. 892 10. punktu un Viedās administrācijas un reģionālās attīstības ministrijas 2025. gada 7. aprīļa vēstuli Nr. 4-5/1864 “Par projektu iesniedzējiem 2.2.2.1. pasākuma “Atkritumu šķirošana, pārstrāde un reģenerācija” trešās kārtas ietvaros”, jo Projekta iesniedzējs ir noteikts MK noteikumu Nr. 892 17.2. apakšpunktā: atkritumu apsaimniekošanas sabiedriskā pakalpojuma sniedzējs – kapitālsabiedrība, kurai ar katru pašvaldību, kurā tiek sniegts atkritumu apsaimniekošanas sabiedriskais pakalpojums, ir noslēgts pakalpojuma līgums par atkritumu apsaimniekošanas sabiedriskā pakalpojuma sniegšanu atbilstoši MK noteikumu Nr. 892 71. punktā minētajām prasībām vai pašvaldības kapitālsabiedrība, kam normatīvajos aktos atkritumu apsaimniekošanas jomā deleģēts pārvaldes uzdevums apkopot un sniegt informāciju par sadzīves atkritumu apsaimniekošanu attiecīgajā atkritumu apsaimniekošanas reģionā.

Projekta mērķis ir veicināt atkritumu apsaimniekošanas reģionālo sistēmu attīstību atbilstoši atkritumu apsaimniekošanas reģionālajos plānos noteiktajām prioritātēm.

Projektu paredzēts iesniegt pirmajai aktivitātei – nešķirotu sadzīves atkritumu šķirošanas līniju izveide, atjaunošana vai modernizācija, nepalielinot šāda veida atkritumu šķirošanas līniju kopējo jaudu atkritumu apsaimniekošanas reģionā.

Programmas ietvaros var saņemt atbalstu šādām darbībām:

1. nešķirotu sadzīves atkritumu šķirošanas līniju izveide, atjaunošana vai modernizācija, nepalielinot šāda veida atkritumu šķirošanas līniju kopējo jaudu atkritumu apsaimniekošanas reģionā;
2. sabiedrības izglītošanas centru atkritumu apsaimniekošanas jomā izveide vai modernizācija;
3. Atkritumu apsaimniekošanas likumā noteiktās informācijas sistēmas izveide pašvaldību deleģētā pārvaldes uzdevuma – apkopot informāciju par sadzīves atkritumu apsaimniekošanu attiecīgajā atkritumu apsaimniekošanas reģionā – izpildei.

Atbalsta intensitāte projektam 85%.

Projektam pieejamais kopējais attiecināmais finansējums ir 3 176 471 *euro*, tai skaitā Kohēzijas fonda finansējums – 2 700 000 *euro* un pašvaldību un privātais līdzfinansējums ne mazāks kā 476 471 *euro*. Lai izpildītu šos mērķus, SIA "Vidusdaugavas SPAAO" būs nepieciešams piesaistīt kredīta līdzekļus.

Pamatojoties uz Pašvaldību likuma 4. panta pirmās daļas 1. punktu, 22.punktu, 5. un 6. pantu, 10. panta pirmās daļas 21. punktu, Ministru kabineta 17.12.2024. noteikumiem Nr. 892 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.1. pasākuma “Atkritumu šķirošana, pārstrāde un reģenerācija” projektu iesniegumu otrās un trešās atlases kārtas īstenošanas noteikumi”,ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 15** (Agris Lungevičs, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atbalstīt SIA “Vidusdaugavas SPAAO”, reģistrācijas Nr. 55403015551, projekta "Nešķirotu sadzīves atkritumu šķirošanas līniju atjaunošana un modernizācija sadzīves atkritumu poligonā “Dziļā vāda”" iesniegšanu 2.2.2.1. pasākuma "Atkritumu šķirošana, pārstrāde un reģenerācija" projektu iesniegumu otrās un trešās atlases kārtās.
2. SIA “Vidusdaugavas SPAAO” nodrošināt projekta iesnieguma iesniegšanu noteiktajā termiņā.
3. Lēmums zaudē spēku, ja projekts netiek apstiprināts.
4. Kontroli par lēmuma izpildi veikt Madonas novada pašvaldības izpilddirektoram.

Domes priekšsēdētājs A. Lungevičs

*Lauva 26199545*